Kim Pérez

Kim Joaquina Pérez Fernéndez-Figares (Granada, 1941 – 2025eko otsailaren 27a), Kim Pérez bezala ere ezaguna, giza eskubideen aldeko aktibista eta irakasle espainiarra izan zen. Espainiako hauteskundeetan hautagaitz bezala parte hartu zuen lehen emakume transexuala izan zen.

 Biografia 
Granadan 1941ean jaioa. Kim Pérez Historian lizentziatu eta Granadako Unibertsitatean izan zen irakasle 1968 eta 1970 urteen artean. Horrez gain, Etika eta Filosofiako irakaslea izan zen Lanbide heziketa, Batxilergo eta Derrigorrezko Bigarren Hezkuntza mailan 1976 – 2006 dendoraldian. 

Kim emakume transexuala bezala aditzera eman zen 1991an, 50 urterekin; nahiz eta bere gaztarotik (12 urte inguru) bazekien bere antzemandako generoak ez zuela bat egiten bere buruarekin. Hamarkada amaitu aurretik, 1999an, Andaluziako Genero Identitatearen Elkartearen (gaztelaniaz:  AIGA,  Asociación de Identidad de Género de Andalucía) ko-sortzailea eta presidentea zelarik, sexua berresleitzeko ebakuntza eta tratamendua Andaluziako autonomia erkidegoko osasun-zerbitzuetan barneratu zuen, lehena izanik estatu mailan.

Ezker Batua (IU, Izquierda Unida) alderdi ezkertiarraren koalizioan 17. hautagaia bezala aurkeztu zen 2007. urteko Granadako Udaletxeko hauteskundeetan. Hala, Espainiako historian hauteskundeetan hautagaitz bezala parte hartu zuen lehen emakume transexuala bilakatu zen. Politikaria ez izan arren, 2014an onarturiko Andaluziako Genero Identitatearen Legea (2/2014 Legea) sortzen parte hartu zuen.

2019. urtean, Andaluziako Junta edo parlamentuaren presidente bezala Juan Manuel Moreno politikaria aukeratu zen, eskuin politikoko hiru partido nagusien (PP, Vox eta Cs) botereari esker. Eskuinaren botere irabazi honek, hainbat manifestaldi eragin zituen Andaluzian zehar.  Aldi berean, aktibista granadinak gose-greba bat hasi zuelarik "emakume transexualekin batera gose-greba bat hasiko dut betirako askeak izan gaitezen" esaldia sare sozialetan konpaartituz eta "giza eskubideen atzera bidea ezagutarazi eta salatzeko" intentzioarekin. Urte berean, politikara sinbolikoki bueltatu zen, apirileko 28an ospatu ziren Hauteskunde orokorretan Senatura Recortes Cero-Grupo Verde koalizioko 2. hautagai bezala aurkeztuz. Honela, Latinoamerikako pertsona transexualek jasandako genozidioa salatu nahi izan zuen, hauei Bakearen Nobel Saria ematea eskatuz, urtero kolektibo honek jasaten duen heriotz, gaixotasun, tratu txar edo erailtzeengatik.

 Sariak 

 2006 - Hegoak Saria.
 2010 - FELGTB-en Luma Saria.
 2014 - Adriano Antinoo Saria.
 2017 - Granadako hiriaren merituaren urrezko domina. 
 2017 - Granadako hiriaren "Urteko nagusi" saria.
 2018 - Granadako Harrotasunaren Pregoilaria.
 2019 - COGAM-eko Triangelu Arroxa Saria.
 2022 - Granadako Berdintasun balioen sustatze domina.

 Erreferentziak 

 Kanpo estekak 

Kategoria:Espainiako LGBT pertsonak
Kategoria:LGBT ekintzaileak
Kategoria:Emakume transgenero eta transexualak
Kategoria:Emakume aktibistak
Kategoria:Granadarrak
Kategoria:Granadako Unibertsitateko ikasleak